Ikai khumnajarabi Iche Sharmila,
Ahanbada Alliance for Socialist Unity, Kangleipak (ASUK) na Iche gi maphamda yawol gi ikai khumnaba utchari.
 Iche koujaribasi chahi hanba handabagi wapham natte, iconic status adu ikai khumnajaba minggou amani.
 meeyamgi aningba apamba phongdoknaba khudong chaba pibibani haina loujei.  Houkhiba chahi 16 asida malemda amukta thokkhidriba mawongda Ichena thawai na pontha oiraga katthokpirakpa asina maram oiduna malemgi meewoibagi hak tanba eehougi arangba thawanmichak ama oikhre.  Kangleipak/Manipur amasung WESEA gidi meewot meeneigi maiyokta leppagi ahingba saktam oire.  Ichedi Kangleipak/Manipur gi meeyamgidi taanglaba mamom ni, chaothokchaningai oiraba 'phijigi lan' amadi 'meeyamgi phidam' haibadu oire.
 Mathakta panjariba maram ani asidagi Iche da toubimal khangba utpa oina eikhoi, ASUK ki maikeidagi aningba apamba khara phongdokpham thok-i khanjaduna chebao asi ijabani.  Eikhoigi aningba apamba asi hiram ahumda phongdokchage.
 1. 1.  Iche na chara henba toklagani haibasi akaiba leite haina khanjei.  Masida maithirabani haina khanjade.  Strike, social movement amadi reformist agitation (haibadi revolutionary movement nattaba khongjang) khudingmakta talliba pandam pumnamak chammada chamma phangba eehou malemda leikhide.  Mityeng asidagi yenglabadi meewoibagi hak kanba ihougi mangjil thaba miwoi ama oina Iche na changsillakpa khongjang asi hendokna mai pakle haina louba yai.  Iche gi khongjang asina mayang-taat touba India gi asengba saktam adu malemda mayek sengna utthokle.  UN yaona malemgi lup kayana India gi AFSPA gi maiyokta kham thengna yaningdaba phongdoknakhre, loinana malemgi lup kayana Iche bu awangba thakta ikai khumnaba utkhre.  Nobel prize phanglaba meewoi yaona malemgi masak nairaba meewoi kayana Act asigi maiyokta lepkhre.
 1. 2.  1967 gi hourakpa matamda London da phongba 'Times of London' da Neville Maxwell kouba journalist amana India gi maramda 'India's Disintegrating Democracy' kouba warol ama tangkak kayamarum thokna phongkhi.  Warol asida India gi democracy maithire ("the great experiment of developing India within a democratic framework has failed. ") haina marik chumna ikhi.  Makha tarakpada mahakna leibak asida nakoinana military rule laklagani haina mangjounana phongdok-khi.  Mahakna asumna ikhi, "…… the army will be the only alternative source of authority and order.  That it will be drawn into a civil role seems inevitable, the only doubt is how…. ? " Neville Maxwell gi warol asi machet mayada aranba khara yaojarabasu mapungdadi chumli.  Ngasigi India asi nakoinana Army na ngaakpa leibak oire.  Army na India gi leinglon gi yumpham oire.  AFSPA gi makhada civil authority bu mateng pangbagi mingda Kashmir amasung WESEA da Army na leingaakli.  Central India da Maoist ki eehou namthabada India gi saruk ahum thokapagi ama khutlai paiba Force (Army, Paramilitary amadi Armed Police) na leingaakli.  Asumna yumphamda lallaba India asibu kannaba touriba Army gi leingaak louthok-u haibasidi mayang singgi nakongdadi India kairo, India nakhoi mutlo haibaga chap mannana taramgani.  Army gi leingaak louthokpadagidi Sharmila chamma sikhibana henna phei haina khallamgani.  Phibham asida Iche na chara henba tokpada ikainingngai karimatta leite.  Chahi 16 thouna utkhre, meeyamgi leingak leitraba India ni haina malemda utkhre, masina matik chare.
 1. 3.  India asi army rule gi makhada leiba, democracy leitaba leibakni haibagi mayek laraba khudamdi AFSPA muthatsi haibada army na yade haiduna civilian authority gi mawa loudaba amadi politician singna army gi maiyokta karimatta touba ngamdaba asini.  2005 ki June thada pikhatkhiba Justice Jeevan Reddy Commission gi report amadi recommendation da Act asi muthatlu haikhre.  2007 gi June 1 da pikhatkhiba 2nd Administrative Reforms Commission (Veerapa Moily Commission) gi report/recommendation dasu AFSPA asi mutthatlaga masigi machak kharadi atoppa Act singda hapchallu haikhrabani.  Adubu India leingakna recommendation animak reject toukhi.  Masigi maru oiba maramdi AFSPA louthokpasi Army na yade haibagini.  Masigi matangda 2005 ta toukhiba press conference amada matamdugi India gi Army Chief, Gen.  J.  J.  Singh na mayek sengna makhagi asumna haikhi, "If we don't have this constitutional protection, would you like us to be dragged to court for small allegations? " Fake encounter, rape, fatal assault……" Pumnamak Indian army gi mityengdadi 'small allegations' oina loubagi khudamni; asigumba macha masuda maral seeraga Indian Army bu court ta koukhatpa yaroi haibani.
 Masidagi henna lujadaba londada counter-insurgency expert ama oiriba Lt Gen.  (retd) H S Panag na haikhi, "If the army is deployed in a state to fight an internal situation, there has to be AFSPA, too.  How do you expect the army to operate under civil magistrates? " Army na civil magistrate singgi makhada leiba yaroi haibani.  Wahanthok ti Army na law gi mathakta netlaga palli haiba natra?  Masidagi henna tukkachaningngai oiribadi army na rape tourabasu case touba yaroi haiba India gi nungda lottuna leiriba athiba saktam asini.  2013 gi January 23 da pikhatpa Justice Verma Commission gi recommendation da (appendix 4 gi chapter iv da) AFSPA gi makhada operation touriba army singna rape toubagi charge leirabadi case adu Indian Government ki ayaba loudana civil court ta wayen-gadabani haikhi.
 Wapham asi chayol ama khaki matungda government na February 1 da reject toukhi.  Army na mee phaba, mee phuba, mee kappa –pumnamak operation gi saruk amani haiba yai.  Rape toubasu counter-insurgency operation gi saruk amara?  Indian civilization, Indian army amadi Indian democracy gi saktam asi masidagi henna thiba kari oigadage?  India gi civil authority asi Army gi makhada leibagi khudam ama oina India gi hannagi Home minister, P.  Chidambaram na 2013 da makhagi asumna haikhi, "The Army has taken a strong stand against any dilution of the AFSPA….  We can't move forward because there is no consensus.  The present and former Army Chiefs have taken a strong position that the Act should not be amended. " (K.  Subramanyam Memorial Lecture, IDSA) Asigumba military rule gi makhada leiba India da AFSPA louthoknaba chara hellaga sidokpa haibasi achumba oiroi haijaningngi.  M K Gandhi na chara henbadu Iche Sharmila gum angam tannaduna leesaang (2) sitna henkhiba natte, meeyam gi eehou da eenot hapnaba potha potha henkhibani.  Iche gumna saangna chara henbadi Gandhi di ngamloi.
 1. 4.  India da democracy ningkhairakle, amadi maithire haibasi Maxwell na irakpa matamda UK dasu India dasu asaoba uttuna masigi maiyokta inakhi.  India dadi 2013 phaobada ningsing ningsingduna iri.  Maxwell gi tungda oirakkadaba India leingakki phibham ama mangjounana phongdok-khibadu 1971 gi general election na lalle haiba takle haina Indian singna ikhi.  2013 dasu maming leiraba historian Ramachandra Guha na Maxwell gi wapham adu pumlan lalle haina ikhi.  Indian singna India da democracy leiri amadi mapanggal kalli haibasi kurangbangi oina malemda utlaga touge yaona army gi leingak chat-thabani.  Matam chana meekhal touri hairaga India da democracy leiri haiba yade.  System da democratic values leitrabadi mikhal pangthoklagasu democracy leiri haiba yade.
 Newsweek ki editor oiramba hujikna CNN gi host ama oiriba, Fareed Zakaria na iba lairik, 'The Future of Freedom' haibaduda democracy gi nung gi oiba matingsing yaodana mapanthongda meekhal khaktang toubana democracy mapung phaba yade haina macha khaina iri.  India su meekhal toujabagi watani, democracy di natte, democracy gi mating amatta India gi system da yaode.  Liberty, equality, fraternity dagi houraga, rights, freedom, justice, popular sovereignty, rule of law, tolerance, representative government, federalism phaoba amatta India da mapung phana ngakte.  Mathaktasu panjakhre, pumnamak asigi mathakta 'Civilian control of the military' haiba democracy gi changdraba yadraba machak adu India da mayek sengna leite.  Asigumba democracy gi mating sunglei leitaba India da Iche Sharmila gi chara henbabu ikai khumnabigadaba leingaak amatta leite.  Congress su oisanu BJP su oisanu kananasu Iche bu ikai khumnabiroi.  Machinda ama ngangbani, wakhalda ama khallamgani, makhutna ama tourakkani.
 1. 5.  Makha tarakpa oina Iche Sharmila na meekhal thengnagani haibasi eikhoigi mityengdadi yamna lalli haina loujei.  Mamangdasu haijakhre India pumnamakta democracy leite haina.  Makha tana haijaningbadi Manipur dana amukka henna democracy leite haibasini.  Ngasigi Manipur da meekhalda mirep oiba haibasi meeyamgi thabak touba amadi social work ni haina kananasu lounade, vote lepliba masa masanasu louramloi.  Meekhal haibasi meeyamna phongna huranbani haina lounei.  Maram aduna meekhal asi huran-keithel oina lounare.  Vote leiba, yonba, selhun tounaba, sel henna pibada vote thadaba, leiba-yonbagi thouwong mayam asina meekhalgi asengba saktam oirabani.  Asigumba lambi asida aphaba mee kananasu changdrabani.  Akash bill da sel tanba thikadar, drug lallonbasing, senjaba officer oirambasing –asigumba meephatta ngaktana vote leplabani.
 Hairiba system asida aphaba mee changlurabasu amotpa chaneinaba aduda lupkhi haiba houkhiba chahi 40/50 gi puwari na utlabani.  MPP, Kanglei League tagi houraga DRPP phaoba leesang sitna achumbada leeppa ngamba kana leibage?  Singjang paiduna wasaklamba kaya, AFSPA thengnagani haiduna vote lepkhiba kaya, meehut oiraklaba matungda AFSPA gi bulldozer thouduna meeyambu takkhaikhiba ngaktani.  Yawollupki luchingba oiramba kayasu vote kakhraga yawolgi maiyokta lakpadagi punsi pikhamnakhiba kaya yaokhrabani.  Houjik eikoigi mangda thoklibasing asigi manungda kari kari maram leibage haibasi thidokpa mathou tai.  Maramsing asi khangdana meekhal da yaosillubadi achumba oiroi.
 Lambi asida changkhiba meepum khudingmak amamba lok-nungni haiba khangna khangna chongthajakhiba ngaktani.  Lambi asida khong thangjinbiganu haina haijari.  Kanglei puwarida anouba matamgi luching purel ama oina ikaikhumnariba Lamyanba Irabot ki matungda Kanglei atiya da arangba thawanmichak oina (3) thokliba Iche Sharmila ni haina leibak miyamna loujaribani.  Thaak asidagi kumthaduna meekhalgi huran-keithel da mantiknaba yaobiganu haina haijari.  Eikhoina haijariba asi thajabidaba yai.  Chahi 16 ki mamangda leiramba phibhamdagisu ngasigi phibhamna yamna henna sokchinkhre.  Keisumsangdagi thoraklaga chahi amagumbadang eikhoigi iramdambu amuktang yengbiyu.  Matamduda eikhoina haijaribasi chummi natraga lalli haiba soidana khangbirakkani.  Houjik taha-taha warep loubiganu.
 1. 6.  Aroibada Iche na Mayangda yum pallagani haibadu aranba khongthang amani haijaningngi.  Iche ga mari leinei hairiba meewoi adu NRI ni.  NRI su Kangleicha singgi mittadi mayang ni.  Ngasi Kangleipak/Manipur da yelhoumee kannaba akanba khongjang changsilliba asi Mayangga charou-mourounaba hen-gatlakpa amadi mayang changsillakpa yammallakpadagi yelhou mee mutpa tare haina pakhatlakpagi maheini.  Masing yamlaba mayang marakta totsinkhiduna khujok amagumlaba yelhoumi eikhoi si manggadoure haibagi eehou asuk kallingei matam asida Iche na mayangda yum pan-ge haibasi Sharmila mallaktre haina meeyamna khannarabani.
 Ngaore haibasu yaorabani.  Lannai wapham oibanina kananasu chin thokpa ngamnadrabasu meepum khudingmak thammoida khuttumna suduna khaangnaribani haibasi kaobiganu.  Meeyamgi identity politics asi ikai khumnabiyu.  Mayang nupa adu Indian intelligence ki mee oiramloi haiba ngamde.  Intelligence ki thourang amagi makhada Iche gi thamoi khudum channaba hotnarambasu yai.  Mahakpusu matam kharadi yengba mathou taribani.  Mahakki kari interest leibage haibasi khangdokpa mathou tari.  Kanglei khunnaigi 'Lamjing Meira' ama mangjaragani haibagi ningdon pomba adu phongdokchabagi wani.  Wapham asidasu taha taha warep loubiganu haina nollukchari.
 1. 7.  Mayang nupa adugi mateng louraga UNO da chatlaga AFSPA gi maiyokta lobby tougani haina Ichena khanbiriba adu khajiktang maning mamang onnei haijaningngi.  Manipur amadi WESEA da meeyam gi akanba anti-AFSPA eehou houdana UNO na amadi mapan leibak na eikhoigidamak kari su toubirakloi.  Houjikki taibangpan amadi UNO asi India gi meechang changbani.  UNO gi security Council na Kashmir da referendum tougadabani haina warep loujarabasu namsanduna thamba UNO ni haibasi kaobiganu.  WESEA gi meeyamgi eehou kankhatlaklabadi UNO su khut tharakkani, mapan gi leibak singnasu laorakkani.  Phibham asi laknaba lamdam asida thabak toubana henna chumgami haina khanjei.
 Nollukcharibasing,
(N.  Oken)
(Ksh.  Laba Meitei)
* Comments posted by users in this discussion thread and other parts of this site are opinions of the individuals posting them (whose user ID is displayed alongside) and not the views of e-pao. net.  We strongly recommend that users exercise responsibility, sensitivity and caution over language while writing your opinions which will be seen and read by other users.  Please read a complete Guideline on using comments on this website. 